Näkövammaisten liitto 2024, Daisy-kuuntelulaitepalvelu

# Äänikirjojen ja -lehtien kuuntelu ilman cd-levyjä

Saavutettavuuskirjasto Celia on lopettanut uusien cd-äänikirjalainaajien rekisteröinnin 30.9.2024. Cd-äänikirjojen jakelu päättyy 30.9.2025. Näkövammaisten liitto lainaa Daisy-soittimia, joilla voi kuunnella Celian äänikirjoja ilman cd-levyjä.

Jos sinulla on lainassa Näkövammaisten liitosta cd-asemallinen Daisy-soitin, voit halutessasi vaihtaa sen jo nyt laitteeseen, jolla voit kuunnella äänikirjoja ilman cd-levyjä. Nykyinen cd-laitteesi voi myös olla sopiva kirjojen kuunteluun muistikortilta tai -tikulta tai netin välityksellä.  
[Ota tarvittaessa yhteyttä Näkövammaisten liiton Daisy-neuvontaan](https://www.nakovammaistenliitto.fi/fi/digitukea).

Seuraavaksi kerrotaan eri vaihtoehdot Celian äänikirjojen kuunteluun Daisy-soittimilla.

# Muistikortille tai -tikulle tallennettujen kirjojen kuuntelu Daisy-soittimella

Tarvitset Saavutettavuuskirjasto Celian verkkopalvelun tunnukset, jotta voit itse (tai muu avustava henkilö) ladata äänikirjoja tietokoneella. Kirjat kopioidaan muistikortille- tai tikulle ja kuunnellaan Daisy-kuuntelulaitteella. Voit liittyä Celian asiakkaaksi lähikirjastossasi.

Lisätietoa [www.celia.fi](https://www.celia.fi)

Nykyisten asiakkaiden tulee olla yhteydessä Celian asiakaspalveluun tai täyttää verkkolomake [www.celianet.fi/verkkoasiakkaaksi](http://www.celianet.fi/verkkoasiakkaaksi) vaihtaessaan cd-asiakkuuden Celian verkkoasiakkuudeksi. Vaihtoa ei voi tehdä itse Celianetissä.

# Kuuntelu Daisy-soittimella netin välityksellä eli Luetus-kuunteluna

Näkövammainen voi saada [Celian ja Näkövammaisten liiton kirjakerhot](https://www.nakovammaistenliitto.fi/fi/luetus-kuuntelu#header--aanilehdet-ja-kirjakerhot) myös suoraan kuuntelulaitteeseen, ilman tietokonetta ja cd-levyjä. Tilatut kerhokirjat ja lehdet tulevat laitteeseen automaattisesti [Luetus-kuuntelu-palvelun](https://www.nakovammaistenliitto.fi/fi/luetus-kuuntelu) kautta. Tarvitset palvelun käyttämiseksi internetyhteyden. Jos kotitaloudessasi ei ole internetyhteyttä, lainaamme maksutta lisälaitteen, jonka välityksellä kuuntelu on mahdollista.

Hakemuksen lisäksi Luetus-palvelussa tarvitaan silmälääkärin määrittämä vähintään 50 %:n näkövamman haitta-aste. Jos haitta-astetieto on jäsenrekisterissämme, emme tarvitse erillistä todistusta. [Luetus-palvelussa on tarjolla kymmeniä lehtiä](https://luetus.nkl.fi/julkaisuhaku/): sanoma-, aikakaus-, paikallislehtiä jne.

Voit kuunnella Luetus-kuuntelun julkaisuja myös maksuttomalla Dolphinin EasyReader-sovelluksella omalla älypuhelimella, tabletilla tai tietokoneella. Sovelluksen voi ladata sovelluskaupasta.

Luetus-kuuntelu-hakemuksen voi täyttää sivullamme [www.nakovammaistenliitto.fi/daisy](https://www.nakovammaistenliitto.fi/fi/daisy). Nykyisen cd-laitelainaajan tulee myös täyttää hakemus Luetus-kuuntelun saamiseksi.

# CD-kirjojen kuuntelu vielä mahdollista

Voit myös kysyä omasta lähikirjastostasi, tarjoaako se valikoimissaan Celian cd-Daisy-kirjakokoelmaa. Siinä tapauksessa voit lainata vielä lähikirjaston asiakkaana cd-äänikirjoja ja cd-asemallisen kuuntelulaitteen Näkövammaisten liitosta.

Huomaathan, että Celian cd-äänikirjojen nykyisenä lainaajana, voit kuunnella äänikirjojasi edelleen Daisy-kuuntelulaitteellasi. Laitetta ei tarvitse toistaiseksi palauttaa meille. Cd-äänikirjojen lainaus päättyy nykyisille cd-asiakkaille 30.9.2025.

Jos olet Näkövammaisten liiton ja sen alueyhdistysten cd-äänilehtien tilaaja, saat tilaamasi äänilehdet edelleen postitse cd-levyllä.

[Lisätietoa Daisy-soittimen lainaamisesta](https://www.nakovammaistenliitto.fi/daisy)

[Daisy-neuvonnan yhteystiedot](https://www.nakovammaistenliitto.fi/fi/digitukea)

# Saavutettavuuskirjasto Celian äänikirjasovellukset

Celian verkkopalveluasiakkaana voit kuunnella äänikirjoja myös Celian sovelluksella omalla puhelimella ja tabletilla tai tietokoneella.

[Lue lisää Saavutettavuuskirjasto Celian verkkopalvelusta](https://www.celia.fi/palvelut/)